Lav et referat af nedenstående tekst:

Tekst:
Jonas Vingegaard skulle træde hårdt til én gang, før han havde fået hullet. For da den regerende Tour-vinder onsdag satte sit angreb ind på den afsluttende stigning, Col de Marie Blanque, blev rivalen Tadej Pogacar øjeblikkeligt distanceret. Og det havde Jumbo-Visma-danskeren ikke ligefrem regnet med. - Jeg var lidt overrasket over, at der kun skulle ét hug til. Ikke at det skal lyde overlegent overhovedet, men jeg synes, at benene var rigtig gode hele dagen. Derfor tænkte jeg egentlig bare, at nu giver jeg det et skud, siger Vingegaard til den samlede danske presse. Danskeren så sig ikke tilbage, da hullet først var etableret. Tidsforskellen mellem de to rivaler blev kun større og større. - Jeg havde 35 sekunder på toppen. Jeg havde egentlig troet, han ville komme lidt tættere på på nedkørslen, fordi jeg ikke tog sådan vanvittige risici, og måske også på det flade, men jeg synes stadig, jeg havde noget i benene og kørte ligesom stærkt hele vejen mod mål. Da Jonas Vingegaard havde krydset målstregen i Laruns, havde han distanceret Pogacar med et minut og fire sekunder. Forventer taktisk udspil fra UAE I klassementet har den 26-årige dansker nu 53 sekunder at give af i forhold til den slovenske stjerne. Jonas Vingegaard har dog fortsat stor respekt for Pogacar, og hvad UAE Team Emirates ellers kan komme med. For Adam Yates, der inden onsdagens etape var i førertrøjen, er fortsat med helt fremme, og det kan give UAE en taktisk overhånd. - Én ting er i dag, og det kan jo helt klart være, at de prøver at spille noget ud på et tidspunkt. De har jo to kaptajner. Så det må vi ligesom se. De ser stadigvæk stærke ud. Vi må se i de kommende dage. Allerede torsdag skal Jonas Vingegaard og Tadej Pogacar igen prøve kræfter med de franske bjerge, hvor de blandt andet skal over det mytiske bjerg Col du Tourmalet.

Referat:
I de kommende bjergetaper forventer Jonas Vingegaard at blive sat under pres.